《卖花声 许群修碧声山馆图》
清代·赵庆熹

风露夜泠泠。何处秋声。梧桐叶上最分明。此际碧纱关不住，红出书灯。

帘幕峭寒生。垆鸭烟停。兔华如水漾中庭。安得一枝横竹好，吹到三更。

作者简介：（约公元一八四O年前后在世）字秋舲，浙江仁和人。生卒年均不详，约清宣宗道光二十年前后在世。性倜傥，工诗词，家贫好读书。第道光进士。迟回二十年，选延川知县，不果往。改金华教授，亦末履任。庆熹工诗词散曲，著有《楚游草》、《蘅香馆诗稿》、《香消酒醒词》及《香消酒醒曲》，并传于世。